
[bookmark: _GoBack]Narva Linnavolikogu 23.03.2017 otsuse nr  17 „Projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseeringu kinnitamine“  muutmine

1. ASJAOLUD JA MENETLUSE KÄIK
Narva Linnavolikogu 23.03.2017 otsusega  nr  17 kinnitati rahvusvahelise projekti  ER 53 „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseerimine. Projekt oli heaks kiidetud ja sai toetuse Eesti-Venemaa piiriäärse koostöö programmi 2014-2020 (http://www.estoniarussia.eu) poolt.  Projekti elluviimise periood on  2019 –  2022. Projekti tegevused on suunatud ettevõtluse ning väikese ja keskmise suurusega ettevõtete arendamisele.
Projekti raames Narva tegevused on Kulgu sadama ala heakorrastus. Lisaks  on projektis ette nähtud vabaaja klastri loomine ja rekonstrueeritud sadama territooriumi turundus, et tutvustada korrastatud sadama ala kui soodsat investeerimise ja külastuskeskkonda. Programmi poolne toetus Narva tegevusteks  on 221 633,10 EUR
Narva Linnavolikogu 20.06.2019 otsusega nr 36 on  määratud projekti teostajaks Narva Linna Arenduse ja Ökonoomika Amet koos kõigi taotleja õiguste ja kohustustega ning  kinnitatud aastateks 2019-2021 omafinantseering  kuni 26 000 EUR ja sildfinantseering  kuni 25 0000 EUR.  
Ehitustööde tellimiseks Narva Linna Arenduse ja Ökonoomika Amet korraldas perioodil aprilli - juuli 2020 kaks korda avatud hankemenetlust ehituslepingu sõlmimiseks. Kõik laekunud pakkumused oluliselt ületasid hankelepingu eeldatavat maksumust.  Mõlemad korraldatud ehitushanked on nurjunud.
Seoses sellega, et puudub võimalus projekti eelarves olemasoleva rahaliste vahenditega teostada vajalikke ehitustöid ja saavutada projekti eesmärki, Linnavolikogu otsusega tuleb suurendada omafinantseeringu summat  58 626 EUR võrra kuni 84 626 EUR 2021 aastal  ja sildfinantseeringu summat 19 300 EUR võrra kuni 44 300 EUR 2021-2022 aastatel. Projekti omafinantseerimise ja sildfinantseerimise summad aastate lõikes  kajastatakse Narva linna Arengukavas. 
Seoses ülaltooduga tuleb muuta Narva Linnavolikogu 23.03.2017 otsuse nr 17 punkte 3.1, 3.2 ja 3.3 projekti oma- ning sildfinantseerimise kohta.  

2. ÕIGUSLIKUD ALUSED
2.1. Vastavalt KOKS § 22 lg 1 p-le 8 volikogu ainupädevusse kuulub laenude ja teiste varaliste kohustuste võtmine.

3. OTSUS
3.1 Muuta Narva linnavolikogu 23.03.2017 otsuse nr  17 „Projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseeringu kinnitamine“  punktide 3.1, 3.2 ja 3.3 sõnastus järgmiselt:

”3.1. Kinnitada projekti „Narva ja Slantsõ jõeäärsete alade arendamine äri- ja külastuskeskkonna loomiseks“  omafinantseering 2021. aastal  summas 84 626 EUR.

„3.2. Narva Linnavalitsusel võtta laenu punkis 3.1 nimetatud omafinantseeringu katmiseks ning näha ette projekti omafinantseeringuks Narva linna eelarves   2021. aastal 84 626 EUR.“

”3.3 Kinnitada projekti „Narva ja Slantsõ jõeäärsete alade arendamine äri- ja külastuskeskkonna loomiseks“  sildfinantseering aastatel 2021-2022 summas kuni 44 300 EUR.”

4.  VAIDLUSTAMINE
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
5.  OTSUSE JÕUSTUMINE
Otsus jõustub seadusega sätestatud korras.

Irina Janovitš
Linnavolikogu esimees


1

